MTB-BG.com

Велоучилище МТБ-БГ | Тренировки в 11 Bike Park - 30 септември
2025-09-30 00:00 - 23:59 (Europe/Sofia)
За съжаление тази седмица се очертава доста лоша като време – поне от четвъртък нататък. Затова към момента единствените обучения, които смея да обявя, са тренировки в 11 Bike Park утре, 30 септември. Имам свободни часове през целия ден – засега са обявени като персонални уроци (продължителност 60 минути, цена 79 лв./40.39 евро), но както винаги, няма проблем да променя някои от тях в семейни или групови тренировки (за тях ми трябват поне двама желаещи участници).Записването за обявените тренировки става през сайта на байкпарка: https://book.11bikepark.com/calendar/

Ако желаете някакъв друг формат, може да пишете коментар, лично съобщение или да ме търсите на тел. 0887321695.

Октомврийско, Априлско, Байкарийско
2025-10-04 00:00 - 2025-10-05 23:59
Първият уикенд на октомври ще проверим колко са се нашарили прекрасните широколистни гори на Предбалкана. Базираме се в китния и популярен град Априлци, под погледите на върховете Острец, Марагидик и Ботев. Северният Джендем ще е декорът, цветовете на горите ще са топли, групата весела, маршрутите леки и приятни. Ще караме по пътеките и пътищата, трасирани от известното вече състезание Байканджии. Разнообразно редуваме стари гори, пасища и малки балканджийски махали с хубави стари къщи. А пък вечерите в подножието на Балкана са за ценители.

Програмата е подходяща и за хора с по-скромен опит в планинското колоездене.

Подробности вижте тук: https://tours.bikearea.org/oktomvrijsko-aprilsko-bajkarijsko/

По велопътеките с приятел 2025
2025-10-05 00:00 - 23:59
Време е второто издание на „По велопътеките с приятел“. Състезанието по планинско колоездене, създадено изцяло от ентусиасти и любители на този екстремен спорт. Вложихме много труд, усилия и обич към него и планината и заедно успяхме да създадем две уникални трасета, по които те каним да предизвикаш себе си в отбор с твоите най-близки хора.

Какво те очаква в „По велопътеките с приятел“?

Две трасета:– Късо трасе: Витоша ~ 20 км, 550 м денивелация– Дълго трасе: Витоша и Люлин планина – 45 км, 1500 м денивелация

Възможност за участие с електрически велосипеди.

А най-големите ентусиасти могат да предизвикат себе си и в категория „Дуатлон“, като вземат участие на 4 октомври с бягане и на 5 октомври с велосипед.

Начало:– Е-байкове – 9:00 часа, село Владая. Молим всички участници да дойдат в 8:00 часа.– Дълго трасе/Дуатлон дълго – 9:00 часа, село Владая. Молим всички участници да дойдат в 8:00 часа.– Късо трасе/Дуатлон късо – 10:00 часа, село Владая. Молим всички участници да дойдат в 9:00 часа.

Къде: Читалище Светлина, с. Владая (https://bit.ly/4apjc2d)

Регистрацията можеш да направиш от тук: https://postupkitenaaleko.com/registration

Ела и се забавлявай с най-близките ти хора и споделете заедно едно незабравимо преживяване!

Регистрацията ще бъде ЗАТВОРЕНА на 21-ви септември!

Велоучилище МТБ-БГ | Първи стъпки в планинското колоездене - София, 5 октомври 2025
2025-10-05 13:00 - 17:00
На 5 октомври 2025 г. Велоучилище МТБ-БГ организира полудневен курс от серията „Първи стъпки в планинското колоездене“. Това обучение е насочено към хора, които имат минимален или дори никакъв опит в карането по пресечен терен и/или които се чувстват много неуверени при каране по такъв. То има за цел да ги запознае с основните техники и концепции за каране на планински велосипед. С други думи, това е курс за съвсем начинаещи в планинското колоездене, но все пак за хора, можещи да карат велосипед и притежаващи маунтин байк.

Обучението е сравнително кратко (около 3-4 часа), и включва най-вече различни видове упражнения в градска (паркова) среда, включваща и асфалт, и пресечен терен. Целта на упражненията е да ви запознаят с правилната позиция върху велосипеда и основните техники на каране при спиране, завиване, баланс и други полезни неща.

Курсът е подходящ както за възрастни, така и за деца над 7 години, стига последните да не се притесняват от присъствието на възрастни. При деца на възраст до 10 г. присъствието на родител по време на обучението е задължително.

Срещата е в 13:00 ч при „Белия бар“ и Езерото с лилиите в парк „Борисова градина“, София. Местоположение: https://maps.app.goo.gl/Lx2X2fWCY8bEjNq7A. Продължителността на курса е 4 часа – до 17:00 ч.

НИВО: начинаещи с минимален или никакъв опит в планинското колоездене

МИНИМАЛЕН БРОЙ УЧАСТНИЦИ: 3МАКСИМАЛЕН БРОЙ УЧАСТНИЦИ: 8

ТАКСА: 60 лв./човек (30.68 евро)

Таксата за участие се заплаща на място в деня на обучението.Таксата включва участие в упражнения с инструктор за усвояване на основните техники за каране на планински велосипед.Таксата НЕ включва застраховки, транспорт, настаняване, храна и други подобни услуги.

ЗАПИСВАНЕ

Формуляр за записване: https://forms.gle/1tgRhbZJiToem6VR8

Желаещите да участват в мероприятието трябва да се запишат най-късно до 19:00 ч на 4 октомври 2025 г. чрез попълване на формуляра. Записвания след този срок ще са възможни само при наличие на незаети места. Посочват се трите имена на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на 4 октомври 2025 г. след 19:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ИЗИСКВАНИЯ КЪМ УЧАСТНИЦИТЕ:

– Да са на възраст 7 години или повече.*

*За участници от 7 до 10 години е задължително присъствието на родител по време на обучението. Участници на възраст от 11 до 17 години могат да участват без присъствие на родител, но е задължително подписването на място на „Декларация за информирано съгласие и освобождаване от отговорност“ от страна на родител/настойник.

– Да носят каска по време на упражненията – задължително!

– Препоръчително е да носят и допълнителна защитна екипировка – ръкавици, очила, наколенки, налакътници и др.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за информирано съгласие и освобождаване от отговорност.

– Препоръчително е всеки участник да има застраховка „Злополука“.

*Тази застраховка може да ви спести разходи в случай на травма, оказване на първа помощ и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

За въпроси и информация може да ползвате е-mail info.mtbbg@gmail.com или тел. 0887321695.

Байкария | Пинд и Грамос – планините на власите
2025-10-11 00:00 - 2025-10-19 23:59
Това каране ще ни отведе до най-високите части на планините Пинд и Грамос, издигащи се в северозападната част на Гърция – ще носим, ще се дивим на живописни гледки и съхранена природа, ще спускаме хубави пътеки и ще се насладим на автентичните каменни села, накацали по склоновете на планината.

Подробности вижте тук: https://tours.bikearea.org/pind-i-gramos-planinite-na-vlasite/

Велоучилище МТБ-БГ | Тренировки в 11 Bike Park – 16-18 октомври 2025
2025-10-16 00:00 - 2025-10-18 23:59
След като през първите две седмици на октомври времето бе крайно неподходящо за обучения и трасетата в 11 Bike Park през повечето време не бяха годни за каране, от 15 октомври нататък мисля да наваксам.

Засега съм обявил часове в четвъртък (16 октомври, от 10:00 до 18:30 ч), петък (17 октомври, 10:00 до 13:00 ч) и събота (10:00 – 17:00 ч). Както обикновено, часовете са обявени като персонални уроци (продължителност 60 минути, цена 79 лв./40.39 евро), но няма проблем да ги заменя и с други формати при желаещи за такива – например семейна тренировка, групова тренировка, групова тренировка за деца. В събота, 18 октомври, има и една групова тренировка за второ ниво (напредващи) от 11:00 до 12:00 ч (цена 40 лв./20.45 евро).

Записванията стават през сайта на байкпарка: https://book.11bikepark.com/calendar/ . Ако имате желание за друг формат тренировка, може да ми се обадите на тел. 0887321695.

Байк фест Гарванец 2025
2025-10-18 00:00 - 2025-10-19 23:59
Vratsa Trails има удоволствието да Ви покани на ежегодния байк фест Гарванец, който ще се проведе на 18 и 19 октомври 2025 г. Приятелската ни среща няма състезателен характер и има за цел да събере на едно място както стари познайници, така и нови любители на планинското колоездене. Нека заедно опознаем културата на врачанския Бо4.В програмата сме подготвили за всекиго по нещо – Ендуро, XC, E-bike, както и обучение с практически съвети за желаещите. Да не забравяме и традиционното нощно спускане на фарове. В събота вечер ще се погрижим за доброто Ви настроение със своеобразното ни „Vratsa Trails Bike&Bass Open Air“ парти.

Повече подробности вижте тук: https://www.facebook.com/events/1337263161340354

Байкария | Обиколката на Корфу
2025-10-18 00:00 - 2025-10-25 23:59
Остров Корфу (Керкира) е един от най-западно разположените гръцки острови. Намира се в Йонийско море, на около 30 км от сушата. Идеята на това каране е в рамките на пет дни да направим почти пълна обиколка на острова в стил bikepacking, т.е. без поддържащ транспорт. По планирания маршрут има множество селца и градчета, което ще ни позволи лесно снабдяване с необходимите продукти, а температурите по това време на годината са чудесни за колоездене – около 20 градуса.

Подробности вижте тук: https://tours.bikearea.org/obikolkata-na-korfu/

Велоучилище МТБ-БГ | Курс за начинаещи – Войнеговци, 19 октомври 2025
2025-10-19 00:00 - 23:59
На 19 октомври, неделя, синоптиците предвиждат слънчев, но хладен есенен ден, в който може да се включите в класическия курс на Велоучилище МТБ-БГ за начинаещи по пътеката „Манчо“ над Войнеговци.

Както вероятно знаете, тази пътека е много забавна и разнообразна, така че дори и напредващи са добре дошли, особено ако не са идвали до момента на друг курс и искат да минат през всички основни техники и упражнения.

Ще се срещнем на площада в Локорско (защото има повече място за паркиране), където ще отметнем „административната част“ (декларации, такси за участие и т.н.), ще направим проверка на велосипедите и начални упражнения за завиване, баланс и др. След това потегляме в посока Войнеговци, като преди селото започва изкачването към в.з. Манчов валог. В края на изкачването ще направим кратка обедна почивка – носете си някаква храна за хапване в гората. След това ни очаква спускането – пътеката е много приятна и лека, като по нея ще можем да упражним на начално ниво някои от важните техники като спиране, завиване, преодоляване на някои видове препятствия. Тъй като пътеката не е много дълга, може да остане време за още едно спускане по нея (ако участниците желаят да се изкачим втори път), а може и да не остане – всеки път е различно.

НИВО: начинаещи*Как да определите нивото си е обяснено тук: https://mtb-bg.com/2016/08/05/tips-2016-mtb-bg-bikeschool-level-test.*Във формуляра съм оставил възможност за записване и на ниво напредващи, защото дори и за тях курсът може да е полезен в една или друга насока, особено ако не са идвали до момента на подобно обучение.

МИНИМАЛЕН БРОЙ УЧАСТНИЦИ: 3МАКСИМАЛЕН БРОЙ УЧАСТНИЦИ: 8

ТАКСА: 80 лв./човек (40.90 евро)

Таксата за участие се заплаща на място в деня на обучението.За читатели с абонамент в МТБ-БГ е предвидена и скромна отстъпка от цената.Таксата включва участие в упражнения с инструктор за усвояване на основните техники за каране на планински велосипед.Таксата НЕ включва застраховки, транспорт, настаняване, храна и други подобни услуги.

ПРОГРАМА:

Неделя, 19 октомври 2025 г.

09:00 – 09:30 – Регистрация (Локорско, главния площад, https://goo.gl/maps/T7yJcLcbQdu)09:30 – 11:00 – Проверка на велосипедите, начални обяснения и упражнения.11:00 – 12:30 – Изкачване до началото на пътеката и кратка почивка за обяд.12:30 – 17:00 – Спускане по пътеката със спирания за упражнения, последвано евентуално от второ спускане.

В подходящ момент ще направим обедна почивка някъде по пътеката.

Важно! Сутринта ще е хладно, дори студено, така че вземете си и по-топли дрехи! Преди да тръгнем към планината, може да оставим излишните дрехи в колите. Носете си достатъчно вода (поне 1 – 1.5 л), защото по маршрута няма чешми, а също и нещо за хапване, тъй като по обяд ще сме в гората.

ЗАПИСВАНЕ

Формуляр за записване: https://forms.gle/pRMN6jpHX2JPJChU8

Желаещите да участват в мероприятието трябва да се запишат най-късно до 13:00 ч на 18 октомври 2025 г. чрез попълване на формуляра. Записвания след този срок ще са възможни само при наличие на незаети места. Посочват се трите имена на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на 18 октомври 2025 г. след 13:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ИЗИСКВАНИЯ КЪМ УЧАСТНИЦИТЕ:

– Да са на възраст 18 години или повече.

*Участници от 8 до 14 години ще бъдат допускани в обученията за начинаещи само в присъствието на родител, който да ги наблюдава. Участници на възраст от 15 до 17 години може да бъдат допуснати и в заниманията за напредващи след попълване на декларация за освобождаване от отговорност от страна на родител/настойник.

– Да носят каска и ръкавици по време на упражненията – задължително!

– Препоръчително е да носят и допълнителна защитна екипировка – очила, наколенки, налакътници и др.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за освобождаване от отговорност.

– Препоръчително е всеки участник да има Планинска застраховка и застраховка „Злополука“.

*Тези застраховки могат да ви спестят разходи в случай на травма, оказване на първа помощ, спасяване в планината и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

Събитие във Facebook: https://www.facebook.com/events/1133106778910571/

За въпроси и информация може да ползвате е-mail info.mtbbg@gmail.com или тел. 0887321695.

Велоучилище МТБ-БГ | Курс за напредващи и напреднали в Локорско, 23 октомври 2025
2025-10-23 00:00 - 23:59
Есен е и обикновено това означава, че е време за поне едно издание на курса на Велоучилище МТБ-БГ по една от най-популярните пътеки край София. Обучението е подходящо за всеки, който е карал по тази пътека, но изпитва някакви трудности по нея, както и за всеки, който иска да подобри уменията си при каране по технични пътеки с разнообразни елементи. Причината курсът да е в делничен ден е, че през уикендите районът е като байкпарк и провеждането на курс в почивен ден би създало проблеми както за обучаващите се, така и за каращите по пътеката.

Ще се срещнем на площада в Локорско, където ще отметнем „административната част“ (декларации, такси за участие и т.н.), ще направим проверка на велосипедите и кратки начални упражнения. След това потегляме нагоре и се изкачваме до началото на „дългата“ пътека, където слагаме защитната екипировка и поемаме надолу, за да се упражняваме на много места. Имайте предвид, че пътеката включва и някои по-трудни елементи, така че за ниво напредващи може не всички места да са караеми, но въпреки това ще са полезни. Имайте предвид също така, че пътеката на места може да е доста суха и хлъзгава, така че добрите гуми са важни, а допълнителната екипировка е силно препоръчителна.

НИВО: напредващи и напреднали

Как да определите нивото си е обяснено тук: https://mtb-bg.com/2016/08/05/tips-2016-mtb-bg-bikeschool-level-test.

МИНИМАЛЕН БРОЙ УЧАСТНИЦИ: 3МАКСИМАЛЕН БРОЙ УЧАСТНИЦИ: 8

ТАКСА: 80 лв./човек (40.90 евро)Таксата за участие се заплаща на място в деня на обучението.За читатели с абонамент в МТБ-БГ е предвидена и скромна отстъпка от цената.Таксата включва участие в упражнения с инструктор за усвояване на основните техники за каране на планински велосипед.Таксата НЕ включва застраховки, транспорт, настаняване, храна и други подобни услуги.

ПРОГРАМА:

Четвъртък, 23 октомври 2025 г.

09:00 – 09:30 – Регистрация (Локорско, главния площад, https://goo.gl/maps/T7yJcLcbQdu)

09:30 – 12:00 – Проверка на велосипедите, кратки начални обяснения и упражнения, изкачване до началото на пътеката.

12:00 – 17:00 – Каране по дългата пътека над Локорско.

*В час, определен според желанията на участниците, може да направим обедна почивка. Обикновено е преди да започнем спускането. Носете си някаква храна по ваш вкус за хапване в планината.

Важно! Тъй като сутринта ще е по-хладно, вземете и някоя топла дреха. След началните упражнения може да оставим излишния багаж в колите. Вземете си и достатъчно вода (поне 1.5 – 2 л), защото по маршрута няма чешми, а в следобедните часове може да стане топло – на южен склон сме.

ЗАПИСВАНЕ

Формуляр за записване: https://forms.gle/u3rwmKEsP8q7Avfj9

Желаещите да участват в мероприятието трябва да се запишат най-късно до 19:00 ч на 22 октомври 2025 г. чрез попълване на формуляра горе. Записвания след този срок ще са възможни само при наличие на незаети места. Посочват се имена на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на 22 октомври 2025 г. след 19:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ИЗИСКВАНИЯ КЪМ УЧАСТНИЦИТЕ:

– Да са на възраст 18 години или повече.

*Участници на възраст от 15 до 17 години може да бъдат допуснати в заниманията за напредващи след попълване на декларация за освобождаване от отговорност от страна на родител/настойник.

– Да носят каска по време на упражненията – задължително!

– Препоръчително е да носят и допълнителна защитна екипировка – ръкавици, очила, наколенки, налакътници и др.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за освобождаване от отговорност.

– Препоръчително е всеки участник да има Планинска застраховка и застраховка „Злополука“.

*Тези застраховки могат да ви спестят разходи в случай на травма, оказване на първа помощ, спасяване в планината и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

Страница на събитието във Facebook: https://www.facebook.com/events/1561428138183847/

За въпроси и информация може да ползвате е-mail info.mtbbg@gmail.com или тел. 0887321695.

Перпендикулярче „Изворите на Арда“
2025-10-24 00:00 - 2025-10-26 23:59
Ето, че дойде и време за традиционното приключение на „Крива спица“ в края на годината, а именно “Изворите на Арда”. Всяка година се събираме, за да отпразнуваме есенните багри и последните слънчеви дни с хубаво каране. Маршрутите за трите дни са много живописни и предлагат страхотни гледки. Ще караме в района на Смолян, Мугла и Гудевица ще минем и покрай няколко интересни пещери в района.Нощувката е в къща за гости “Бащината къща” в Могилица. Вечерта ще има вкусна родопска храна, благи напитки и раздумки.

Ако дойдете, като придружител или просто не ви се върти има много опции за приятна разходка в района.Елате заедно да закрием сезона на Перпендикулярчетата!

Подробности вижте тук: https://www.facebook.com/events/3271747462980012/

Велоучилище МТБ-БГ в Golden Dust Bike Park - 25 октомври 2025
2025-10-25 00:00 - 23:59
На 25 октомври (събота) Велоучилище МТБ-БГ и Golden Dust Bike Park организираме обучение за ниво напреднали по трасетата над с. Църквище. Ще караме основно по комбинацията „Дженифър“ + „Джанго“, но може да минем по веднъж и другите две пътеки – „Текила“ и „Кобра“. По тези трасета има от всичко – скокове, виражи, стръмни наклони, корени, остри завои, камъни, рохкава почва и какво ли още не. Курсът е за ниво напреднали, защото такъв е теренът. Ако някой се чувства все още напредващ, но иска да се включи, трябва да е с ясната идея, че някои неща ще бъдат твърде трудни за него и може да побута на доста места.

Ще има двама инструктори – Любомир Ботушаров от Велоучилище МТБ-БГ и Николай Иванов от Golden Dust Bike Park. Ще има подходящи съвети за всеки – и за по-безопасно и сигурно минаване, и за по-рискови и трудни неща, ако има хора, които се чувстват готови да ги пробват.

Ще имаме и извозване до началото на трасетата, а прогнозите за времето за момента са перфектни.

НИВО: напреднали*Как да определите нивото си е обяснено тук: https://mtb-bg.com/2016/08/05/tips-2016-mtb-bg-bikeschool-level-test.*Във формуляра съм оставил възможност за записване и на ниво напредващи, но трябва да имат предвид, че някои участъци и елементи ще бъдат твърде трудни и може на доста места да побутат.

МИНИМАЛЕН БРОЙ УЧАСТНИЦИ: 6МАКСИМАЛЕН БРОЙ УЧАСТНИЦИ: 10

ТАКСА: 90 лв./човек (46.02 евро) за обучението към Велоучилище МТБ-БГ + 50 лв. (25.56 евро) за извозване към Golden Dust Bike Park

Таксите за участие се заплащат на място в деня на обучението.Таксата за обучение включва участие в упражнения с инструктор за усвояване на основните техники за каране на планински велосипед.Таксата за транспорт включва извозване от с. Църквище до началото на трасетата. Таксите НЕ включват застраховки, настаняване, храна и други подобни услуги.

ПРОГРАМА:

Събота, 25 октомври 2025 г.

09:00 ч – Среща и регистрация (с. Църквище, пред хотел „Модерния хан“, https://maps.app.goo.gl/hYXTCg5AahMF3PV8A)09:30 – 13:00 – Спускания по трасетата в Goleden Dust Bike Park със спирания за съвети и упражнения.13:00 – 14:00 – Обедна почивка.14:00 – 17:00 – Спускания по трасетата в Goleden Dust Bike Park със спирания за съвети и упражнения.

Важно! Сутринта ще е хладно, особено нависоко, така че вземете си и по-топли дрехи! След всяко спускане ще минаваме покрай автомобилите си, така че ще можем да взимаме/оставяме неща от тях. Носете си около 0.5-1 л вода – макар че нямаме изкачвания, някои от спусканията ще са по-дълги, защото ще включват спирания, упражнения и дори повторения в някои случаи.

ЗАПИСВАНЕ

Формуляр за записване: https://forms.gle/8oNTa2GxFm9EoQhcA

Желаещите да участват в мероприятието трябва да се запишат най-късно до 19:00 ч на 23 октомври 2025 г. чрез попълване на формуляра. Записвания след този срок ще са възможни само при наличие на незаети места. Посочват се трите имена на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на 23 октомври 2025 г. след 19:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ИЗИСКВАНИЯ КЪМ УЧАСТНИЦИТЕ:

– Да са на възраст 18 години или повече.

– Да носят каска по време на упражненията – задължително!

– Препоръчително е да носят и допълнителна защитна екипировка – ръкавици, очила, наколенки, налакътници и др.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за освобождаване от отговорност.

– Препоръчително е всеки участник да има Планинска застраховка и застраховка „Злополука“.

*Тези застраховки могат да ви спестят разходи в случай на травма, оказване на първа помощ, спасяване в планината и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

За въпроси и информация може да ползвате е-mail info.mtbbg@gmail.com или тел. 0887321695.

Байкария | Планината Пангей и морето
2025-10-30 00:00 - 2025-11-02 23:59
В края на октомври по нашите ширини захлажда, затова сваляме географската ширина. Отиваме на море… в Гърция. Още си е приятно за къпане, няма навалица, стабилните таверни работят, ама няма как с колелата да сме само по морето. Няма как да не сте обърнали внимание, пътувайки близо до Кавала, на една впечатляваща планина – Пангей. Още наречена на български Кушница или на турски Пърнар даг. Снагата ѝ като стена е почти 2000 метра, а е толкова близо до Егейското море. Настанени удобно близо до морския бряг, ще направим три запомнящи се дни по пътеките на Пангей. Ще намерим време да си използваме и джапанките и хавлиите, и да пием по едно ципуро. Заповядайте!

Програмата е подходяща за хора с опит в карането на планински пътеки.

Подробности вижте тук: https://tours.bikearea.org/planinata-pangej-i-moreto/

Пътека „Chicky-Ricky“ - официално откриване
2025-11-01 00:00 - 2025-11-02 23:59
На 1 ноември над гр. Пирдоп ще бъде официално открита най-новата пътека в района, която носи забавното име „Chicky-Ricky“. Всеки ще може да я пробва с изкачване на самоход или с организиран транспорт, ако се запише предварително за такава услуга.

Подробности вижте тук: https://www.facebook.com/events/788563857405608/

Велоучилище МТБ-БГ | Тренировки в 11 Bike Park – 4-9 ноември 2025
2025-11-04 00:00 - 2025-11-09 23:59
Доколкото може да се вярва на прогнозите, през първата седмица на ноември времето ще е предимно слънчево, макар и хладно в някои от дните. Затова съм обявил доста часове в 11 Bike Park, а пък ако има превалявания в някои от дните, имаме на разположение и закритата част с чисто нов и много хубав асфалтов пъмптрак, така че дори при дъжд има какво да учим и упражняваме.

Засега съм обявил следните присъствени часове*:

вторник (4 ноември) от 10:00 до 17:00 ч;

сряда (5 ноември) от 10:00 до 16:00 ч;

четвъртък (6 ноември) от 10:00 до 16:00 ч;

петък (7 ноември), от 10:00 до 16:00 ч;

неделя (9 ноември) от 10:00 до 17:00 ч.

*Присъствени часове означава, че ще отида в байкпарка, ако има предварително записани участници за тях; в противен случай може и да не съм там.

Повечето часове са обявени като персонални уроци (продължителност 60 минути, цена 79 лв./40.39 евро), но няма проблем да ги заменя и с други формати при желаещи за такива – например семейна тренировка, тренировка за двама, групова тренировка, групова тренировка за деца.

Записванията стават през сайта на байкпарка: https://book.11bikepark.com/calendar/ . Ако имате желание за друг формат тренировка, различен от обавеното, може да ми се обадите на тел. 0887321695.

Велоучилище МТБ-БГ | Тренировки в 11 Bike Park – 12-13 ноември 2025
2025-11-12 00:00 - 2025-11-13 23:59
Тази седмица ще мога да отделя за обучения само сряда и четвъртък, така че за тогава съм обявил часове в 11 Bike Park. Там има и чудесен асфалтов пъмптрак, както и други неща в закритата част, така че дори при дъжд или при неподходящи условия на външните трасета, има има къде и какво да учим и упражняваме.

Засега съм обявил следните присъствени часове*:

сряда (12 ноември) от 10:00 до 17:00 ч;

четвъртък (13 ноември) от 10:00 до 15:00 ч;

*Присъствени часове означава, че ще отида в байкпарка, ако има предварително записани участници за тях; в противен случай може и да не съм там.

Часовете са обявени като персонални уроци (продължителност 60 минути, цена 79 лв./40.39 евро), но няма проблем да ги заменя и с други формати при желаещи за такива – например семейна тренировка, тренировка за двама, групова тренировка, групова тренировка за деца.

Записванията стават през сайта на байкпарка: https://book.11bikepark.com/calendar/. Може и през мен, ако предпочитате така. При желание за друг формат тренировка, различен от обявеното, може да ми се обадите на тел. 0887321695.

Велоучилище МТБ-БГ | Тренировки в 11 Bike Park – 21-22 ноември 2025
2025-11-21 00:00 - 2025-11-22 23:59
Тази седмица времето не изклежда вдъхновяващо за каране, но все пак реших да отделя за обучения петък и събота (които са най-перспективни като прогноза) и за тогава съм обявил часове в 11 Bike Park. Имайте предвид обаче, че с оглед на обилните валежи до момента и възможните превалявания в следващите дни, почти сигурно е, че тренировките ще се провеждат само в закритата част на байкпарка. Там пък има страхотен асфалтов пъмптрак, както и други полезни елементи, така че има какво да учим и упражняваме.

Засега съм обявил следните присъствени часове*:

петък (21 ноември) от 10:00 до 17:00 ч;

събота (22 ноември) от 10:00 до 17:00 ч;

*Присъствени часове означава, че ще отида в байкпарка, ако има предварително записани участници за тях; в противен случай може и да не съм там.

Часовете са обявени като персонални уроци (продължителност 60 минути, цена 79 лв./40.39 евро), но няма проблем да ги заменя и с други формати при желаещи за такива – например семейна тренировка, тренировка за двама, групова тренировка, групова тренировка за деца. Мога да правя и леки размествания в самото време за провеждане на тренировките, ако се наложи.

Записванията стават през сайта на байкпарка: https://book.11bikepark.com/calendar/. Може и през мен, ако предпочитате така. При желание за друг формат тренировка, различен от обявеното, може да ми се обадите на тел. 0887321695.

Велоучилище МТБ-БГ | Тренировки в 11 Bike Park – 25 ноември 2025
2025-11-25 00:00 - 23:59
Вторник (25 ноември) се очертава според прогнозите като последен хубав ден от следващата седмица, преди да започне период с дъждове и лошо време. Затова реших именно за вторник да обявя часове за тренировки в в 11 Bike Park. Имайте предвид обаче, че с оглед на обилните валежи до момента и по-ниските вече температури, е възможно тренировките да се провеждат само в закритата част на байкпарка и най-вече на асфалтовия пъмптрак, тъй като под навеса също започна ремонт. Разбира се, ако отвън теренът е в добро състояние, ще се възползваме максимално от това.

Засега съм обявил присъствени часове* през целия ден – от 10 до 19 ч. В закритата част има осветление и карането в тъмните части на деня не е проблем.

*Присъствени часове означава, че ще отида в байкпарка, ако има предварително записани участници за тях; в противен случай може и да не съм там.

Часовете са обявени като персонални уроци (продължителност 60 минути, цена 79 лв./40.39 евро), но няма проблем да ги заменя и с други формати при желаещи за такива – например семейна тренировка, тренировка за двама, групова тренировка, групова тренировка за деца. Мога да правя и леки размествания в самото време за провеждане на тренировките, ако се наложи.

Записванията стават през сайта на байкпарка: https://book.11bikepark.com/calendar/. Може и през мен, ако предпочитате така. При желание за друг формат тренировка, различен от обявеното, може да ми се обадите на тел. 0887321695.

Велоучилище МТБ-БГ | Тренировки в 11 Bike Park – 4-5 декември 2025
2025-12-04 00:00 - 2025-12-05 23:59
И през тази седмица прогнозите за времето не са най-добрите, но 11 Bike Park е на разположение със своята закрита част, където има асфалтов пъмптрак и други полезни и интересни неща за каране. Затова в четвъртък и петък обявявам часове за обучения, като се очаква основно да сме вътре, но ако някои от външните трасета са в добро състояние за каране, може и навън.

Засега съм обявил следните присъствени часове*:

четвъртък (4 декември) от 10:00 до 18:00 ч;

петък (5 декември) от 10:00 до 18:00 ч.

*Присъствени часове означава, че ще отида в байкпарка, ако има предварително записани участници за тях; в противен случай може и да не съм там.

Часовете са обявени като персонални уроци (продължителност 60 минути, цена 79 лв./40.39 евро), но няма проблем да ги заменя и с други формати при желаещи за такива – например семейна тренировка, тренировка за двама, групова тренировка, групова тренировка за деца.

Записванията стават през сайта на байкпарка: https://book.11bikepark.com/calendar/. Може и през мен, ако предпочитате така. При желание за друг формат тренировка, различен от обявеното, може да ми се обадите на тел. 0887321695.

Велоучилище МТБ-БГ | Тренировки в 11 Bike Park – 12-13 декември 2025
2025-12-12 00:00 - 2025-12-13 23:59
За първи път от доста време прогнозата за цялата седмица е добра и няма как да не се възползвам от това! Ето защо обявих часове в 11 Bike Park за дните петък (12 декември) и събота (13 декември), като засега изглежда, че ще можем да ползваме и външните трасета, които вече са достатъчно изсъхнали. Разбира се, на разположение е и асфалтовият пъмп трак, както и други полезни елементи в закритата част, където има и осветление, така че може да се кара и в тъмните часове на малките зимни дни.

Засега съм обявил следните присъствени часове*:

петък (12 декември) от 10:00 до 14:00 ч;

събота (13 декември) от 10:00 до 18:30 ч.

*Присъствени часове означава, че ще отида в байкпарка, ако има предварително записани участници за тях; в противен случай може и да не съм там.

Часовете са обявени като персонални уроци (продължителност 60 минути, цена 79 лв./40.39 евро), но няма проблем да ги заменя и с други формати при желаещи за такива – например семейна тренировка, тренировка за двама, групова тренировка, групова тренировка за деца.

Записванията стават през сайта на байкпарка: https://book.11bikepark.com/calendar/. Може и през мен, ако предпочитате така. При желание за друг формат тренировка, различен от обявеното, може да ми се обадите на тел. 0887321695.

Велоучилище МТБ-БГ | Тренировки в 11 Bike Park – 18-19 декември 2025
2025-12-18 00:00 - 2025-12-19 23:59
В четвъртък и петък, 18 и 19 декември, Велоучилище МТБ-БГ ще проведе последните си обучения за 2025 г. Мястото, разбира се, е 11 Bike Park. До миналата година изобщо не си и представях, че сезонът за курсове и обучения ще може да продължи до края на декември и да започне още от януари. Сега обаче това не само е възможно, а има и нещо още по-хубаво – на тренировките през декември учениците съвсем не бяха само възрастни! Поне половината от тях бяха деца – добре екипирани и изключително надъхани за каране, без значение от температурата или условията навън. С такива ученици работата е истинско удоволствие, а 11 Bike Park с наличието на открита и закрита част осигурява перфектния терен за всяко време, дори и през зимата. Елате да покараме като за последно преди празничните трапези! 🙂

Засега съм обявил следните присъствени часове*:

четвъртък (18 декември) от 10:00 до 18:00 ч;

петък (19 декември) от 10:00 до 18:00 ч;

*Присъствени часове означава, че ще отида в байкпарка, ако има предварително записани участници за тях; в противен случай може и да не съм там.

Часовете са обявени като персонални уроци (продължителност 60 минути, цена 79 лв./40.39 евро), но няма проблем да ги заменя и с други формати при желаещи за такива – например семейна тренировка, тренировка за двама, групова тренировка, групова тренировка за деца.

Записванията стават през сайта на байкпарка: https://book.11bikepark.com/calendar/. Може и през мен, ако предпочитате така. При желание за друг формат тренировка, различен от обявеното, може да ми се обадите на тел. 0887321695.

BATCU, RATCU, BRATCU - Варна 2026
2026-03-14 00:00 - 2026-03-15 23:59
Ако името на това събитие ви изглежда странно, не по-малко интересен е форматът, откъдето идва то. BATCU е съкращение от Bike Around The Clock Ultra, а RATCU е Run Around The Clock Ultra. BRATCU е комбинацията за най-големите ентусиасти, които искат да се включат и в двата дни на събитие. Аз поне не зная да има друг такъв формат в България, поне в планинското колоездене. Началото на това събитие е поставено с формат RATCU, а от 2026 г. организаторите добавят и веловарианта BATCU, както и комбинирания.

Как работи форматът?

Има старт.Има обиколки.Има момент, в който времето вече не стига.

• Всички стартират заедно.• За да продължиш – трябва да завършиш обиколката в рамките на контролното време и да застанеш на старта за следващата, а контролното време за всяка следваща обиколка намалява.• Ако закъснееш, приключваш. • Състезанието завършва, когато остане само един участник, направил една обиколка повече от всички останали.

Пример (за BATCU формата, но принципът важи и за RATCU): Стартирате в 07:00 часа и имате 2 часа (до 09:00 часа) да завършите обиколката, преди да започне следващата. Следващата стартира в 09:00 часа и имате 1 час и 50 минути да я завършите. След това стартира 3-та и имате 1 час и 40 минути да я завършите и т.н.

BATCU – събота, 14 март | 07:00• Кръгово трасе (обиколка): 18.5 км, 520 D+• Стартово контролно време: 2 часа• Всяка нова обиколка: 10 минути по-малко

RATCU – неделя, 15 март | 09:00• Кръгово трасе (обиколка): 12 км, 420 D+• Стартово контролно време: 2 часа• Всяка нова обиколка: 3 минути по-малко

КартаBATCU трасе: https://www.alltrails.com/explore/custom-routes/uploaded-route-beec7af?u=m&sh=6sy7jqRATCU трасе: https://www.alltrails.com/explore/custom-routes/uploaded-route-496385f?u=m&sh=6sy7jq

Можеш да участваш и в двете и тогава ставаш – BRATCU.BRATCU не е титла. BRATCU е диагноза!

Участието е напълно БЕЗПЛАТНО. Запиши се от тук:https://forms.gle/BbspFyEgoJqrUe1R7

Повече подробности вижте тук: https://www.facebook.com/events/1269824141866662.

Велоучилище МТБ-БГ открива сезон 2026 в 11 Bike Park
2026-03-14 10:00 - 17:30
Тази седмица Велоучилище МТБ-БГ открива сезон 2026!

В събота, 14 март, ще бъда през целия ден в 11 Bike Park. Тъй като нямаше желаещи за целодневен курс, преструктурирах програмата в персонални уроци с продължителност 60 минути. Цената за един урок е 44 евро. Не е проблем да ги заменя и с други формати при желаещи за такива – например семейна тренировка, тренировка за двама, групова тренировка, групова тренировка за деца.

Записванията стават през сайта на байкпарка: https://book.11bikepark.com/calendar/. Може и през мен, ако предпочитате така. При желание за друг формат тренировка, различен от обявеното, може да ми се обадите на тел. 0887321695.

Велоучилище МТБ-БГ | Курс за напредващи в Сеславци – 15 март 2026
2026-03-15 10:00 - 17:00
След откриването на сезон 2026 в събота в 11 Bike Bark с курс за начинаещи, в неделя, 15 март, Велоучилище МТБ-БГ организира и първия за тази година курс в планината. Той ще е за напредващи по основната пътека над с. Сеславци. Като цяло тя се смята за една от по-лесните пътеки по южните склонове на Стара планина, но все пак не е съвсем за начинаещи, поради което я избрах за този курс за напредващи, в който основната цел е хора, преминали без големи трудности през някой от курсовете за начинаещи, да пробват малко по-трудни терени. Подходящ е и за всеки, който се самооценява като напредващ, както и за всеки, който е карал по нея и изпитва някакви трудности или пък иска да оптимизира преминаването си през по-трудните участъци.

Важно! Имайте предвид, че целият район над с. Сеславци, включително мястото за провеждане на курса, преди няколко десетилетия се е използвал за добив на уранова руда. Преди 10-20 години се смяташе, че по тези места все още има повишен радиационен фон. Пак по това време се извършваха и някои дейности по рекултивация. Последната информация, с която разполагам, е противоречива – според някои измервания районът вече се счита за безопасен, според други на места все още има повишен радиационен фон. Не съм специалист и не мога да твърдя нищо със сигурност. Моля всеки да прецени по собствените си критерии дали подобна информация го притеснява и с оглед на това да реши дали иска да участва, или не.

НИВО: напредващи*Как да определите нивото си е обяснено тук: https://mtb-bg.com/2016/08/05/tips-2016-mtb-bg-bikeschool-level-test.

МИНИМАЛЕН БРОЙ УЧАСТНИЦИ: 4МАКСИМАЛЕН БРОЙ УЧАСТНИЦИ: 8

ТАКСА: 40 евро / човек (78,23 лв.)

Таксата за участие се заплаща на място в деня на обучението.

За читатели с абонамент в МТБ-БГ е предвидена и скромна отстъпка от цената.

Таксата включва участие в упражнения с инструктор за усвояване на основните техники за каране на планински велосипед.

Таксата НЕ включва застраховки, транспорт, настаняване, храна и други подобни услуги.

ПРОГРАМА:

Неделя, 15 март 2026 г.

10:00 ч – среща и регистрация на един от паркингите на бившето рудодобивно предприятие над с. Сеславци: https://maps.app.goo.gl/kPoaroSubS1p3vYK6

10:00 – 11:00 – Проверка на велосипедите, инструктаж, кратки начални обяснения и упражнения.

11:00 – 12:30 – Изкачване до началото на пътеката.

12:30-13:00 – Обедна почивка при началото на пътеката.

13:00 – 17:00 – Спускане по пътеката със спирания за упражнения и повторения, изкачване обратно до колите и допълнителна програма. *

*Допълнителната програма не е задължителна, но тъй като вероятно ще приключим с пътеката по-рано от 17 ч, който има сили и време, може да продължим с упражнения по специфични скални препятствия в близост до паркинга, избран за начална точка. При тези упражнения, който се чувства достатъчно уверен, ще може да пробва и някои по-трудни и технични препятствия, а теренът позволява много плавно увеличаване на трудността при различните елементи.

Важно! С оглед на по-ниските температури сутрин и спецификата на карането (със спирания и стоене на едно място) е добре да вземете и някоя по-топла дреха.

ЗАПИСВАНЕ

Формуляр за записване: https://forms.gle/eBvF9LQYKRuyyDUu9

Желаещите да участват в мероприятието трябва да се запишат най-късно до 19:00 ч на 13 март 2026 г. чрез попълване на формуляра горе. Посочват се имена на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на 13 март 2026 г. след 19:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ИЗИСКВАНИЯ КЪМ УЧАСТНИЦИТЕ:

– Да са на възраст 18 години или повече.

*Участници на възраст от 15 до 17 години може да бъдат допуснати в заниманията за напредващи след попълване на декларация за освобождаване от отговорност от страна на родител/настойник.

– Да носят каска и ръкавици по време на упражненията – задължително!

– Препоръчително е да носят и допълнителна защитна екипировка – очила, наколенки, налакътници и др.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за освобождаване от отговорност.

– Препоръчително е всеки участник да има Планинска застраховка и застраховка „Злополука“.

*Тези застраховки могат да ви спестят разходи в случай на травма, оказване на първа помощ, спасяване в планината и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

Страница на събитието във Facebook: https://www.facebook.com/events/1339278927958628/

За въпроси и информация може да ползвате е-mail info.mtbbg@gmail.com или тел. 0887321695.

OPENING SEASON Ultra Trail Run & XCM Cycling 2026
2026-03-21 00:00 - 2026-03-22 23:59
Стара Загора – с подкрепата на ТД „Сърнена гора“ и Община Стара Загора Ви каним за трета поредна година на състезанията:

‍️OPENING SEASON Ultra Trail Run 2026

21.03.2026 г.Аязмото – поляната над ракиения казан08:00 ч. – инструктаж, раздаване на номера и попълване на декларации10:00 ч. – старт на състезанието16:00 ч. – награждаване

‍️OPENING SEASON XCM 2026

22.03.2026 г.Аязмото – поляната над ракиения казан08:00 ч. – инструктаж, раздаване на номера и попълване на декларации10:00 ч. – старт на състезанието14:00 ч. – награждаване

Маршрут (колоездене – 22.03.2026г.): Аязмо – Дъбрава – Борилово – Пряпорец – Дъбрава – финал на Аязмото. ️ Дължина: ~30 км.

Повече подробности вижте тук: https://www.facebook.com/events/1881700775791618/https://tracksport.live/e/oppening-season-ultra-trail-run-2103-2026-xcm-cycling-2203-2026

Велоучилище МТБ-БГ | Тренировки в 11 Bike Park – 22 март 2026
2026-03-22 00:00 - 23:59
Тази неделя (22 март) няма да е най-топлият ден от месеца, но ако някой иска да се раздвижи с тренировка и обучение в 11 Bike Park, обявил съм присъствени часове* там през целия ден.

*Присъствени часове означава, че ще отида в байкпарка, ако има предварително записани участници за тях; в противен случай може и да не съм там.

Часовете са обявени като персонални уроци (продължителност 60 минути, цена 44 евро / 86 лв.), но няма проблем да ги заменя и с други формати при желаещи за такива – например семейна тренировка, тренировка за двама, групова тренировка, групова тренировка за деца.

Записванията стават през сайта на байкпарка: https://book.11bikepark.com/calendar/. Може и през мен, ако предпочитате така. При желание за друг формат тренировка, различен от обявеното, може да ми се обадите на тел. 0887321695.

Дни за пътеките из Алабак - Варвара, 25-29 март 2026
2026-03-25 00:00 - 2026-03-29 23:59
Преди карането е важно пътеките да бъдат приведени в добър вид и отлично състояние, затова традиционно едно от първите събития за сезона е пролетното почистване на пътеките из Алабак.

В първия период силите ще са съсредоточени в пътеките около Варвара, връх Милеви скали и Чепинския пролом. Планираните дейности са:

почистване

обособяване на нови елементи по някои велопътеки – нови участъци, виражи и т.н.

подновяване на колоездачната и туристическа маркировка

поставяне на информационни табла

Ще има нужда от помощта на доброволци, за да бъде свършена планираната работа. Това, от своя страна, ще направи пътеките по-приветливи и интересни за всички туристи и колоездачи.

За записване и повече информация:https://forms.gle/a5CC57hj6unaCK3i7

Повече подробности вижте тук: https://www.facebook.com/events/1722581295783435/.

Велоучилище МТБ-БГ | Тренировки в 11 Bike Park – 28-29 март 2026
2026-03-28 00:00 - 2026-03-29 23:59
За предстоящия уикенд 28-29 март прогнозите за времето не са твърде изкушаващи за каране, но пък в 11 Bike Park има закрита част с чудесен пъмптрак и други неща, така че дори при дъжд или при неподходящи условия на външните трасета, има има къде и какво да учим и упражняваме. Затова съм обявил присъствени часове* там и двата дни от 10:30 до 17:30.

*Присъствени часове означава, че ще отида в байкпарка, ако има предварително записани участници за тях; в противен случай може и да не съм там.

Часовете са обявени като персонални уроци (продължителност 60 минути, цена 44 евро / 86 лв.), защото ако не може да се кара по външните трасета, в закритата част ще е трудно да се съберем твърде много хора. Няма проблем обаче да ги заменя и с формати като семейна тренировка или тренировка за двама, ако има желаещи за тях.

Записванията стават през сайта на байкпарка: https://book.11bikepark.com/calendar/. Може и през мен, ако предпочитате така. При желание за друг формат тренировка, различен от обявеното, може да ми се обадите на тел. 0887321695.

Велоучилище МТБ-БГ | Сеславци – скални препятствия - 5 април 2026
2026-04-05 09:00 - 12:00
Това е кратък специализиран курс, посветен на конкретен тип терен/препятствия по пътеките – малки скали и скални прагове. Провежда се на един открит склон над с. Сеславци, който е осеян с множество малки скали. И макар че теренът е специфичен, уменията и техниките, които можем да упражняваме по него, всъщност са доста разнообразни и общи.

Нещата, които конкретно могат да се пробват/упражняват по тази поляна и нейните скали, са:

преминаване през малки скални прагове – с газене или със скачане;

спускане по кратки стръмни наклони;

спускане по кратки много стръмни наклони;

спускане по малко по-дълги скални секции;

спиране по скалисти терени с различен наклон;

избор на места за спиране и линии за преминаване;

преодоляване на кратки, но стръмни насрещни наклони;

преминаване през тесни улеи;

спускане на цялостна линия с прагове, улеи и нестабилна настилка;

малки скокчета;

спускане на други специфични препятствия.

Курсът е подходящ най-вече за ниво напредващи – за хора, които вече карат редовно по пресечен терен, но изпитват затруднения конкретно на скали, прагове и други подобни препятствия. Напредналите също има какво да упражняват, макар че за някои от тях препятствията може да се окажат твърде лесни. За начинаещи теренът по-скоро е труден и за тях курсът е най-малко подходящ.

Като цяло курсът не е строго структуриран като програма, а ще е във формат „всеки упражнява каквото може и каквото иска“, а аз ще давам на всеки конкретни напътствия и съвети за съответните препятствия. Продължителността на курса е около 2-3 часа.

Място за провеждане: https://goo.gl/maps/uykidn2vnEVHg1Cu8.

Важно! Имайте предвид, че целият район над с. Сеславци, включително мястото за провеждане на курса, преди няколко десетилетия се е използвал за добив на уранова руда. Преди 10-20 години се смяташе, че по тези места все още има повишен радиационен фон. Пак по това време се извършваха и някои дейности по рекултивация. Последната информация, с която разполагам, е противоречива – според някои измервания районът вече се счита за безопасен, според други на места все още има повишен радиационен фон. Не съм специалист и не мога да твърдя нищо със сигурност. Моля всеки да прецени по собствените си критерии дали това го притеснява и с оглед на това да реши дали иска да участва, или не.

ТАКСА: 20 евро/човек (39 лв.)

Таксата за участие се заплаща на място в деня на обучението.

Таксата включва участие в упражнения с инструктор за усвояване на основните техники за каране на планински велосипед.

Таксата НЕ включва застраховки, транспорт, настаняване, храна и други подобни услуги.

НИВО: напредващи и напреднали, като най-ефективно и полезно ще е за напредващи

Как да определите нивото си е обяснено тук: https://mtb-bg.com/2016/08/05/tips-2016-mtb-bg-bikeschool-level-test.

МИНИМАЛЕН БРОЙ УЧАСТНИЦИ: 4

МАКСИМАЛЕН БРОЙ УЧАСТНИЦИ: 10

Две важни уточнения:

Желателно е, но не е задължително, участниците да са идвали преди това на общ курс на Велоучилище МТБ-БГ, тъй като в този няма да имаме време за много теория, ще наблягаме директно на практиката.

Добре е да сте с безкамерни гуми, тъй като поляната е пълна с тръни от вида Бабини зъби. По принцип напролет и през през лятото няма голям проблем с тях, но все пак хора с вътрешни гуми често стават жертва на трънчетата по този склон.

ЗАПИСВАНЕ

Формуляр за записване: https://forms.gle/5mtsf6CqxPd4scff6

Желаещите да участват в мероприятието трябва да се запишат най-късно до 13:00 ч на 4 април 2026 г. чрез попълване на формуляра горе. Записвания след този срок ще са възможни само при наличие на незаети места. Посочват се трите имена на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на 4 април 2026 г.. след 13:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ИЗИСКВАНИЯ КЪМ УЧАСТНИЦИТЕ:

– Да са на възраст 18 години или повече.

*Участници от 10 до 14 години ще бъдат допускани в обучението само в присъствието на родител, който да ги наблюдава. Участници на възраст от 15 до 17 години може да участват след попълване на декларация за информирано съгласие от страна на родител/настойник.

– Да носят каска и ръкавици по време на упражненията – задължително!

– Препоръчително е да носят и допълнителна защитна екипировка – очила, наколенки, налакътници и др.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за освобождаване от отговорност.

– Препоръчително е всеки участник да има Планинска застраховка и застраховка „Злополука“.

*Тези застраховки могат да ви спестят разходи в случай на травма, оказване на първа помощ, спасяване в планината и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

Събитие във Facebook: https://www.facebook.com/events/2105810086937464/

За въпроси и информация може да ползвате е-mail info.mtbbg@gmail.com или тел. 0887321695.

Пролетна ваканция с Велоучилище МТБ-БГ в 11 Bike Park
2026-04-06 00:00 - 2026-04-08 23:59
От 4 до 13 април учениците в България са в пролетна ваканция. По този повод от 6 до 8 април (понеделник до сряда) Велоучилище МТБ-БГ ще наблегне на обученията с деца в 11 Bike Park.

Планирам часове там във всеки от трите дни, като някои от тях са обявени в календара на байкпарка, а други ще бъдат добавени само при наличие на заявки за това, направени по телефона. Причината е, че за по-високите нива искам да говоря с родител на детето, за да съм сигурен, че нивото му съответства на обявеното за курса.

Ето какво съм планирал по принцип за всеки от дните:

От 10:00 до 12:00 ч – персонални уроциПродължителност: 60 минути; цена: 44 евро; обявени са в календара на байкпарка.

12:30 – 13:30 ч – I-во ниво (начинаещи) групова тренировка деца 5-8 г.Продължителност: 60 минути; цена: 25 евро; обявени са в календара на байкпарка, необходими са минимум трима участници.

13:30 – 14:30 ч – I-во ниво (начинаещи) групова тренировка деца 9-14 г.Продължителност: 60 минути; цена: 25 евро; обявени са в календара на байкпарка, необходими са минимум трима участници.

15:00 – 16:00 ч – II-ро ниво (напредващи) групова тренировка деца 9-14 г.Продължителност: 60 минути; цена: 25 евро; не са обявени в календара на байкпарка, необходими са минимум трима участници. Записване на телефон 0887321695.

16:00 – 17:00 ч – III-то ниво (напреднали) групова тренировка деца 9-14 г.Продължителност: 60 минути; цена: 25 евро; не са обявени в календара на байкпарка, необходими са минимум трима участници. Записване на телефон 0887321695.

Посоченият график е само ориентировъчен! Възможно е в процеса на резервации да бъдат направени промени в часовете на някои от груповите тренировки, да бъдат променени някои от форматите (например да бъдат записани на тяхно място персонални уроци или семейни тренировки) и т.н., в зависимост от това какъв е интересът от страна на участниците. Във всички случаи, ако имате малчугани, които искате да доведете за обучение с Велоучилище МТБ-БГ в 11 Bike Park, не се колебайте да ме потърсите на тел. 0887321695, Любомир Ботушаров.

Разбира се, възрастни също са добре дошли за персонални уроци, ако са във ваканционен режим. 🙂
